b'\n_START_ARTICLE_\nEvropska skupnost za jedrsko energijo\n_START_PARAGRAPH_\nEvropska skupnost za jedrsko energijo ali EURATOM je mednarodna organizacija, ki jo sestavljajo dr\xc5\xbeave \xc4\x8dlanice Evropske unije. Njen glavni cilj je koordinacija mirnodobne rabe jedrske energije. Ustanovljena je bila z Rimsko pogodbo 25. marca 1957 hkrati z Evropsko gospodarsko skupnostjo. Evropska skupnost za jedrsko energijo je lo\xc4\x8deno telo, njeno \xc4\x8dlanstvo in organizacija pa je od leta 1967, ko je postala del Evropske skupnosti, povsem integrirano z Evropsko unijo.'